**Отчетен доклад за дейността на НЧ ,,Народни будители-1925г ,,**

**с. Аврен общ. Крумовград обл. Кърджали за 2023г.**

През 2023 година читалището осъществяваше дейността си в съгласие със своите програмни цели, заложени в Устава и ЗНЧ. Основните насоки в работата ни бяха свързани с поддържане авторитета и надграждане на дейността в читалището чрез създаване на условия за художественотворческото реализиране и изява на действащите към читалището състави , с поддържане на материалната база, както и с обогатяване на културния живот в селото. Това бе период, в който се опитвахме не само да съхраним наследената читалищна дейност и художественотворческите състави, но и да я осъвременим и обогатим, водени от стремежа за участие в един адекватен и ефективен процес на утвърждаване ролята на читалището, като водеща културна институция в духовния живот на нашето село. Читалищната дейност се подпомага от общината, тъй като, въпреки институционалната си независимост, читалището приема за приоритет в своята дейност общинската културна политика.

**Основни цели и задачи**

1.Запазване и развиване на читалищните дейности свързани с разпространение и съхранение на автентичния фолклор.

2.Утвърждаване на читалището като културен общодостъпен център за библиотечно обслужване.

3.Обогатяване на културния живот в селото .

4.Предоставяне на компютърни и интернет услуги.

**Основни дейности и мероприятия.**

**Библиотечна дейност**

-Подържа и урежда библиотеката.

-Обогатява библиотечния фонд според възможностите на читалището.

-Подобрява работата с читатели и потребители.

 Основна цел на библиотечната дейност е да привлече повече читатели от най -ранна детска възраст. Да се насърчи тази дейност читалището провежда различни по вид мероприятия с децата от училището.

Библиотеката при читалището работи на пълен работен ден, което дава възможност на потребители да ползват библиотечния фонд и безплатен интернет.

Относно посетителите –читалището е широко достъпно и се посещава от деца, млади и възрастни. Читалището се характеризира с неприсъща за друга институция пълна свобода на избора на присъствие.

Книжния фонд на читалищната библиотека в момента е 7220 тома. Регистрираните читатели за годината са 61 ,от тях 13 са до 14г.възраст.

 Заетите библиотечни документа са -284 тома.

Посещенията в библиотеката за 2023г.са-1140

С техническото оборудване от „Глобални Библиотеки България” библиотеката разширява своята дейност с предоставяне на свободен достъп за читатели и потребители до интернет. С компютрите за потребителите, с достъпа до интернет и онлайн информация нашата библиотека има нов, по-модерен облик. Техническото оборудване на библиотеката позволява читателските запитвания и търсения да бъдат изпълнявани не само по традиционния заемен начин, а да се търсят ресурси в уеб – библиотеки и специализирани портали, да се работи с електронни документи и с различни социални мрежи.

 По програмата се ползват 2 компютъра .За нуждите на потребителите се ползва и мултифункционалното устройство и мултимедия.

Използването на интернет е безплатно и достъпно за всички желаещи да посетят библиотеката .

Най- често компютрите се ползват за електрона поща, пращане на информация, справки, копирни услуги ,ползване на фейсбук, за разговори по скайп връзка, изготвяне на презентации от учениците и др. Учениците имат възможност да търсят нужния материал за изготвяне на презентации по отделните предмети, да играят на различни игри, да комуникират с приятели.

 **Художествена самодейност и мероприятия на читалището**

Читалището работи за съхранение и развиване на българския фолклор. Целенасочена е работата към опазване на местния автентичен фолклор за неговото развитие и популяризиране .

През отчетния период в читалището продължават дейността си двете групи към читалището- Женската певческа група за автентичен фолклор и Танцов Клуб ”Детелина” . Групите работят за съхраняване и разпространение на месния фолклор. Репетициите се провеждат в читалището, където групите разучават и репетират нови песни и народни танци. Самодейците взимат активно участие в дейностите на читалището. Участват във фолклорни фестивали, празници и мероприятия - общински, национални и международни .

 **Участията и мероприятията на читалището за 2023г.**

1.През месец Януари-Празнуване на Бабин ден с певческата група и някои от по-възрастните жени в селото. Празникът се проведе в читалището

2.През Февруари- Рецитал посветена на Васил Левски с учениците от ОУ” Михайл Христов”.

3.През Март-Празник със самодейците към читалището за“ Деня на самодееца“.

4.Посрещане на Баба Марта заедно с учениците от ОУ” Михайл Христов”

 5.Отбелязване на 8 март-Денят на жената с жени от селото.

6.Посрещане на пролетта с игри на открито за децата от училището .

7.През Април- Седмица на детската книга и изкуствата за деца детски рисунки с тебешир на любим приказен герой и четене на любими приказки с участието на децата от ОУ” Михайл Христов”.

8.През месец Май –Участие на двете групи в събор на Девесилите

9.През месец Май - 24-май отбелязване на“ Ден на светите братя Кирил и Методий, на българската азбука, просвета и култура и на славянската книжовност“ с участието на децата от ОУ” Михайл Христов”.

10.През Юни – Детско забавно пари посветено на 1-ЮНИ „Ден на детето“.

11. Юли-Участие на двете групи в организираната от община Крумовград „Среща на крумовградчани от близо и далеч“

12 Юли--„Лятно кино“-прожекция на любим филм за децата от селото.

13.Август –Състезание по тенис на маса в салона на читалището.

14.Август-Кулинарна среща-беседа с Шеф Димитров -тема „Здравословно хранене“ и представяне на кутията на Мастър шев.

 15. Септември-Участие на двете групи в Черноморски събор “Евро фолк-2023г.“ гр. Царево -от където се върнаха с диплом за отлично представяне-първо място, Лауреат на събора и „Златен Орфей“ с препоръка за участие за 2024г.в „Евро фолк-2024г“ гр. Несебър.

16. Септември-Участие е на двете групи в Традиционния събор на

 с. Егрек.

17.През Септември-Провеждане на“ Тракийски събор –поклонение и селищен празник Аврен 2023“.

18.През Ноември –Патронен празник на читалището и отбелязване на „Деня на народните будители“ -тържество с читалищните членове с участието на Мъжка битова група с. Жълтуша.

19.Коледна работилница с децата за Коледния базар в Крумовград.

Групите се включват активно във всички дейности на читалището. С всяка изминала година се надгражда и утвърждава дотук постигнатото. Тук е мястото да отбележим и да изкажем нашата голяма благодарност на всички самодейци и жители на селото за активното участие във всички мероприятия на читалището, както и за финансовата подкрепа на община Крумовград.

Отчитаме, че постигнато не е малко в бъдеще ще се работи повече за по- добри резултати ,за да се утвърди мястото на читалището като обществено значима институция със собствен принос в полза на населението.

 Изготвил секретар :Стефка Чаушева